જો લોહીમાં કૉલેસ્ટેરોલનું પ્રમાણ વધી જાય તો આ કૉલેસ્ટેરોલ રુધિરવાહિનીઓની દીવાલ સાથે ચોંટી જાય છે. પરિણામે રક્તવાહિનીઓની દીવાલ સાંકડી થતી જાય છે. આથી રુધિરાભિસરણની ક્રિયા ધીમી પડે છે. હૃદય સુધી પહોંચતા લોહીનું પ્રમાણ ઘટે છે. સાંકડી બનેલી રક્તવાહિનીઓમાં લોહી ધકેલવા માટે અને લોહી ખેંચવા માટે હૃદયને વધારે મહેનત કરવી પડે છે. આથી હાઈપર ટૅન્શન કે હાઈ બ્લડપ્રેશર થાય છે. લોહીનો પ્રવાહ અવિરત ચાલુ રાખવા માટે વધારે દબાણ આપવું પડે છે.